ai4bharat/Pralekha huggingface dataset:
عملے، عوامی شکایات اور پنشن کی وزارت
کابینہ سکریٹری جناب راجیو گوبا نے ‘‘مشن کرم یوگی’’ کے تحت حکومت ہند کی وزارتوں اور محکموں کے لئے سالانہ صلاحیت سازی منصوبوں پر ایپروچ پیپر کا آج وگیان بھون میں آغاز کیا
کابینہ سکریٹری نے تمام وزارتوں اور محکموں کے سکریٹری صاحبان سے صلاحیت سازی کمیشن  کے زیراہتمام منعقدہ ورکشاپ کے دوران سالانہ صلاحیت سازی منصوبوں کے بارے میں بات چیت کی
حکومت کے صلاحیت سازی نظام کی مکمل طور پر کایا پلٹ کی ضرورت ہے اور صلاحیت سازی کمیشن اسی سمت میں کام کر رہا ہے: جناب راجیو گوبا
عزت مآب وزیراعظم جناب نریندر مودی نے مشن کرم یوگی کے تحت حکومت میں انسانی وسائل کے بندوبست کے طور طریقوں کو بہتربنانے کا جو ویژن پیش کیا ہے، اس پر عمل کرتے ہوئے کابینہ سکریٹری جناب راجیو گوبا نے صلاحیت سازی کمیشن  کے زیر اہتمام آج وگیان بھون میں منعقدہ ورکشاپ میں تمام وزارتوں اور محکموں کے صلاحیت سازی کے سالانہ منصوبوں پر تمام متعلقہ سکریٹری صاحبان سے بات چیت کی۔ سی بی سی کی جانب سے سالانہ صلاحیت سازی منصوبوں پر ایک ایپروچ پیپر کا بھی اس موقع پر اجراء کیا گیا۔
وزارتوں اور محکموں کےلئے سالانہ صلاحیت سازی منصوبوں پر ایپروچ پیپر لانچ کئے جانے کے موقع پر کابینہ سکریٹری جناب راجیو گوبا نے سی بی سی کی کوششوں کو سراہا اور کہا کہ مشن کرم یوگی کا بنیادی خیال یہ ہے کہ ہر سطح پر معلومات کو جمہوری رنگ دیا جائے۔ انہوں نے بتایا کہ مختصر مدت کے اندر کمیشن کی مدد سے ریلوے وزارت اور پولیس فورس کے ایک لاکھ سے زیادہ عملے کو مشن کرم یوگی کے تحت تربیت دی جا چکی ہے ۔ مختلف مرکزی وزارتوں کے 200 سے زیادہ ٹھیکے پر کام کرنے والے ملازمین کو بھی اس عرصے میں ٹرینڈ کیاگیا۔
جناب گوبا نے کہا کہ حکومت ہند کے تحت وزارتوں اور محکموں نے شہریوں پر اور فوجی ترجیحات پر مرکوز ہونے کے وزیراعظم کے ویژن کو حاصل کرنے کی جانب اہم پیش رفت کی ہے۔ انہوں نے مختلف وزارتوں، محکموں کی اس بات کے لئے تعریف کی کہ انہوں نے سالانہ صلاحیت سازی منصوبے پر کام شرو ع کرنے کے لئے اقدامات کئے۔
مختلف وزارتوں اور محکموں کی جانب سے کی گئی کوششوں کو سراہتے ہوئے جناب گوبا نے کہا کہ وزارتیں اس جانب قابل ستائش کام کر رہی ہیں۔
جناب گوبا نے وزیراعظم جناب نریندر مودی کے یہ الفاظ دوہرائے کہ حکومت کے صلاحیت سازی نظام کی کایا پلٹ کی ضرورت ہے۔ صلاحیت سازی کمیشن اس سمت میں کام کر رہا ہے اور سول سروسز برادری کے لئے اچھے اثرات مرتب کر رہا ہے۔۔ انہوں نے کہا کہ وزارتوں اور محکموں کے لئے صلاحیت سازی کے منصوبوں سے افسران کو ان کے کام کے ہر میدان میں مجموعی مہارت حاصل ہونی چاہئے۔
جناب گوبا نے تناؤ کے بندوبست سے متعلق صلاحیت سازی کمیشن کے تیار کردہ تربیتی طریقہ کار کی بھی تعریف کی اور اسے حکومت کے ملازمین کے لئے ایک لازمی حصہ قرار دیا ۔
انہوں نے تمام وزارتوں ؍ محکموں ؍ تنظیموں کے لئے سالانہ صلاحیت سازی منصوبوں کی ضرورت پر زور دیا تاکہ ان چیلنجوں سے نمٹا جا سکے، جو ماضی میں ہندوستان کے سامنے آ چکے ہیں۔ کمیشن کو تمام وزارتوں ؍ محکموں اور تنظیموں کے لئے سالانہ صلاحیت سازی منصوبوں کی تیاری میں مدد کرنے کا کام سونپا گیا ہے۔
مختلف وزارتوں کے سکریٹری صاحبان نے اس موقع پر پریزنٹیشن دے کر اپنی اپنی وزارتوں کے لئے سالانہ صلاحیت سازی منصوبوں کی پیش رفت دکھائی۔
وزیراعظم کا دفتر
وزیر اعظم نے دہلی کے تین مشہور مقامات کا دورہ کرنے کے لیے آسام کے گورنر، وزیر اعلیٰ اور ریاستی کابینہ کی ستائش کی
وزیر اعظم جناب نریندر مودی نے آج دہلی کے تین مشہور مقامات – نیشنل وار میموریئل، نیشنل پولیس میموریئل اور پی ایم سنگرہالیہ – کا دورہ کرنے کے لیے آسام کے گورنر جناب گلاب چند کٹاریا، وزیر اعلیٰ جناب ہمنتا بسوا شرما اور ان کی کابینہ کے ساتھیوں کی ستائش کی۔
گورنر کے ٹوئیٹ کے جواب میں وزیر اعظم نے ٹوئیٹ کیا:
’’آسام کے گورنر @Gulab_kataria جی ، وزیر اعلیٰ @himantabiswa جی اور حکومت آسام کے وزراء نے دہلی کے تین مشہور مقامات- نیشنل وار میموریئل، نیشنل پولیس میموریئل اور پی ایم سنگرہالیہ، کا دورہ کرکے ایک زبردست اشارہ پیش کیا۔‘‘
امور داخلہ کی وزارت
مردم شماری 2021
نئی دہلی، 10 مارچ: حکومت نے مردم شماری قانون 1948 کے تحت دو مرحلوں میں مردم شماری کرنے کا فیصلہ کیا ہے۔  پہلے مرحلے کے دوران اپریل سے ستمبر 2020 تک گھروں اور رہائشی علاقوں کی مردم شماری، نیز  9 سے 28 فروری 2021 کے مرحلے مردم شماری۔ یہ بھی فیصلہ کیا گیا کہ شہریت قانون 1955 کے تحت قومی آبادی رجسٹر  کو بھی پہلے مرحلے کے ساتھ اپ ڈیٹ کیا جائے گا۔ کووڈ 19 کی وبا کی وجہ سے مردم شماری کا پہلا مرحلہ، این پی آر کو اپ ڈیٹ کرنا اور دیگر متعلقہ زمینی سرگرمیوں کو موخر کرنا پڑا۔ مردم شماری سے متعلق مختلف سرگرمیوں کے لیے ڈیٹا جمع کرنے اور نگرانی اور انتظام کے لیے موبائل ایپلیکیشنز اور ایک پورٹل تیار کیا گیا ہے۔
زمینی سطح پر مردم شماری کے کام کاج، مردم شماری کے سوال نامے کی تیاری، موبائل ایپلی کیشنز اور مردم شماری کے انتظام اور نگرانی کا نظام  پورٹل وغیرہ کے لیے کسی بین الاقوامی ادارے سے کوئی تکنیکی مدد نہیں لی گئی ہے۔ بین الاقوامی اداروں کا کردار صرف تشہیری مواد کی تیاری اور یونیسیف، یو این وومن، اور یو این ایف پی اے کے ذریعے ای لرننگ ٹریننگ ماڈیول کی تیاری میں مدد تک محدود ہے۔
سماجی، اقتصادی اور ذات پات کی مردم شماری دیہی ترقی کی وزارت نے 2011 میں کی تھی اور اس وقت کی ہاؤسنگ اور شہری غربت کے خاتمے کی وزارت نے دیہی اور شہری علاقوں میں مردم شماری کا انتظام کیا تھا۔ ایس ای سی سی 2011 کے اعداد و شمار کو حتمی شکل دی گئی ہے جس میں ذات پات کا ڈیٹا شامل نہیں ہے، اسے دہی ترقی اور شہری غربت کے خاتمے کی وزارتوں نے حتمی شکل دے کر شائع کیا ہے۔ ایس ای سی سی 2011 کے لیے لوجسٹک اور تکنیکی مدد رجسٹرار جنرل آفس آف انڈیا نے فراہم کی تھی۔ اعداد و شمار کی درجہ بندی اور زمرہ بندی کے لیے سماجی انصاف اور بااختیار بنانے کی وزارت کو اعداد و شمار فراہم کئے گئے ہیں۔ مذکورہ وزارت نے بتایا ہے کہ اس مرحلے پر ذات پات کے اعداد و شمار جاری کرنے کی کوئی تجویز نہیں ہے۔ مردم شماری کی فہرستیں مختلف شراکت داروں سے مشاورت کے بعد بنائی جاتی ہیں۔ مردم شماری میں آئین میں درج فہرست ذاتوں اور درج فہرست قبائل کو 1950 کے آئینی حکم ناموں  کے مطابق شمار کیا جاتا ہے۔ آزادی کے بعد بھارتی وفاق نے پالیسی کے طور پر فیصلہ کیا تھا کہ درج فہرست ذاتوں اور درج فہرست قبائل کی ذات پات کی بنیاد پر مردم شماری نہیں کی جائے گی۔
یہ معلومات وزیر مملکت برائے داخلہ جناب نتیانند رائے نے آج راجیہ سبھا میں ایک سوال کے تحریری جواب میں فراہم کیں۔
صحت اور خاندانی بہبود کی وزارت
سینئر سٹیزنس  سے متعلق صحت کے معاملات
نئی دہلی،03؍مارچ،صحت اور خاندانی فلاح و بہبود کے مرکزی وزیر مملکت جناب اشونی کمار چوبے نے آج راجیہ سبھا میں ایک تحریری جواب میں بتایا کہ معمر لوگوں کی حفظانِ صحت کی خصوصی ضرورتوں کو دیکھتے ہوئے اور بزرگ آبادی کو حفظانِ صحت کی سہولتیں فراہم کرنے کے لئے صحت اور خاندانی فلاح و بہبود کی وزارت ابتدائی، دوسرے اور تیسرے درجے کی حفظانِ صحت کی سہولتوں کے مختلف سطحوں پر بزروگوں کے حفظانِ صحت کے لئے قومی پروگرام نافذ کر رہی ہے۔
اس پروگرام کا مقصد بزرگ آبادی کو قابل رسائی، سستی، جامع اور صحت کی دیکھ بھال کی بہترین خدمات فراہم کرانا ہے۔ ا س پروگرام کوملک کے 713 ضلعوں میں نفاذ کی غرض سے منظور کیا گیا ہے۔ اس کے علاوہ تیسرے درجے کی حفظانِ صحت کی سہولتوں کے لئے اس پروگرام کے تحت عمردراز لوگوں کے لئے 19 علاقائی جیری ایٹرک سنٹر اور 2 نیشنل سنٹر کو منظوری دی گئی ہے۔
اندھے پن، بہرا پن اور غیر چھوت چھات والی بیماریوں، ذہنی صحت اور منھ کے امراض کی روک تھام کےلئے دیگر قومی پروگرام بھی بزرگوں کو حفظانِ صحت کی خدمات فراہم کرتے ہیں، چونکہ صحت ایک ریاستی موضوع ہے، لہذا قومی پروگراموں کے تحت مالی اور تکنیکی تعاون یا امداد نیشنل ہیلتھ مشن کے ذریعے ریاستوں اور مرکز کے زیرانتظام والے علاقوں کو فراہم کیا جاتا ہے۔
مزید یہ کہ بزرگوں کے لئے حفظانِ صحت کی خدمات کوآیوشمان بھارت –صحت اورویلنیس سنٹرس کے تحت خدمات کے توسیع شدہ دائرے میں احاطہ کئے گئے ہیں۔آیوشمان بھارت کے تحت پردھان منتری جن آروگیہ یوجنا ، سماجی، معاشی، ذات کی مردم شماری کے ڈاٹا کی بنیاد پر غریبوں اور محروم کنبوں کے لئے ہے۔ اس یوجنا کے تحت فی کنبہ 5 لاکھ روپے صحت کور فراہم کیا جاتا ہے، جبکہ عمر یا کنبے کے افراد کی تعداد پر کوئی پابندی نہیں۔ بزرگوں سمیت مستحق کنبے کے تمام افراد کااحاطہ کیا گیا ہے۔
صحت اور خاندانی فلاح و بہبود کی وزارت نے بزرگوں کی صحت کی نوعیت کا جائزہ لینے کے لئے بزرگوں کے حفظان صحت کے لئے قومی پروگرام این پی ایچ سی ای کی تیسرے درجے کی سرگرمیوں کے تحت ہندوستان میں طویل العمری مطالعہ کیا ہے اور ہندوستان میں 45 سال اور اس سے زیادہ کی عمر کے لوگوں کی صحت ، سماجی، معاشی اور مجموعی بہبودپر مبنی طویل العمری کا جامع ثبوت فراہم کیا ہے۔ ہارورڈ اسکول آف پبلک ہیلتھ اور یونیورسٹی آف ساؤتھ کیلیفورنیا ہندوستان میں طویل العمری مطالعہ کے لئے تکنیکی امداد فراہم کرنے کے لئے اداروں سے اشتراک کر رہی ہے۔
۰۰۰۰۰۰۰۰

U- 1004
(Visitor Counter : 70
شمال مشرقی ریاستوں کی ترقی کی وزارت
شمال مشرقی خطے میں بنیادی ڈھانچے کی ترقی
نئی دہلی،19؍مارچ،شمال مشرقی خطے کی ترقی  کے مرکزی وزیر مملکت ، وزیراعظم کے دفتر، عملہ، عوامی شکایات اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں بتایا کہ سال 19-2014 کے دوران شمال مشرقی خطے میں 231 کلومیٹر نئی لائن بچھائی گئی ہے۔ انہوں نے کہا کہ 2014 سے شمال مشرقی خطے میں نئی لائنوں کی تعمیر کی بنیاد پر 41 نئے ریلوے اسٹیشن تعمیر کئے گئے ہیں۔
سڑکوں کے مسئلے پر انہوں نے کہا کہ سڑک ٹرانسپورٹ اور شاہراہوں کی وزارت نے 15-2014 سے 19-2018 کی مدت میں این ای آر میں 3178 کلومیٹر سڑکیں تعمیر کی ہے۔ اسی مدت میں، پردھان منتری گرام سڑک یوجنا  کے تحت مجموعی طور پر 22882 کلو میٹر سڑکیں تعمیر کی گئی ہیں، جبکہ سرحدی سڑک تنظیم  نے 987کلومیٹر سڑکیں تعمیر کی ہیں۔
نارتھ ایسٹ روڈ سیکٹر ڈیولپمنٹ اسکیم  اور نارتھ ایسٹ روڈ سیکٹر ڈیولپمنٹ اسکیم  کے تحت شمال مشرقی خطے کی ترقی کی وزارت نے 5 پروجیکٹوں میں 187.13کلومیٹر سڑکیں مکمل کی ہیں۔
یکم اپریل 2014 سے آج کی تاریخ تک شمال مشرقی ریاستوں میں این ایل سی پی آر ؍ این ای ایس آئی ڈی ایس ؍ خصوصی ترقیاتی پیکجز برائے آسام کے تحت شمال مشرقی خطے کی ترقی کی وزارت کے منظورکردہ سڑک اور پُلوں کے شعبے کے 96 پروجیکٹوں میں سے 2174.70کروڑ کی لاگت والے 90 پروجیکٹ جاری ہیں اور 139.90کروڑ کی لاگت والے 6پروجیکٹ مکمل ہو چکے ہیں۔ این ای سی نے 15-2014 سے 19-2018 کی مدت کے دوران 33سڑک پروجیکٹیں مکمل کی ہیں۔ 1075کلو میٹر کیلئے 1768کروڑ کی تخمینہ لاگت کے حساب سے 20سڑک پروجیکٹوں کے لئے کام چل رہا ہے۔
وزارتوں ؍ محکموں کی اسکیموں کےذریعے شمال مشرقی ریاستوں میں سڑکوں کی تعمیر کی جاتی ہے، جس میں ایس اے آر ڈی پی – این ای اور سڑک ٹرانسپورٹ اور شاہراہوں کی وزارت کی بھارت مالا پری یوجنا، وزارت برائے دیہی ترقی کی اسکیم، پردھان منتری گرام سڑک یوجنا اور شمال مشرقی خطے کی ترقی کی وزارت اور این ای سی کی مختلف اسکیمیں شامل ہیں۔ علاوہ ازیں وزارت دفاع کے تحت شمال مشرقی خطے میں سرحدی سڑک تنظیم  کے ذریعے بھی سڑکوں کی تعمیر کی جا رہی ہے۔
۰۰۰۰۰۰۰۰

U- 1349
(Visitor Counter : 62
امور داخلہ کی وزارت
صدرجمہوریہ ہند محترمہ دروپدی مرمو نے اعزازات بخشنے کی دوسری تقریب میں سال 2023کے لئے تین پدم وبھوشن ، پانچ پدم بھوشن اور47پدم شری ایوارڈس تفویض کئے
صدرجمہوریہ ہند ، محترمہ دروپدی مرمو نے آج راشٹرپتی بھون کے دربارہال میں منعقدہ اعزازات بخشنے کی دوسری شاندار تقریب میں ، سال 2023کے لئے تین پدم وبھوشن ، پانچ پدم بھوشن اور 47پدم شری ایوارڈس پیش کئے ۔ اعزازات سے نوازے جانے کی پہلی باضابطہ تقریب 22مارچ ، 2023کو منعقد ہوئی تھی ۔
اس اہم موقع پرموجود ممتاز شخصیات میں ، بھارت کے نائب جمہوریہ جناب جگدیپ دھنکر ، وزیراعظم جناب نریندرمودی ، لوک سبھا اسپیکر جناب اوم برلا ، مرکزی وزیرداخلہ اور امداد باہمی کے وزیرجناب امت شاہ ، کابینہ کے دیگروزراءاورسرکردہ افراد شامل تھے۔
اعزازات سے نوازے جانے کی تقریب کے بعد، مرکزی وزیرداخلہ اورامداد باہمی کے وزیرجناب امت شاہ اور دیگرمرکزی وزراء نے مرکزی وزیرداخلہ اور امداد باہمی کے وزیر کی جانب سے نئی دہلی کے سشماسوراج بھون میں دیئے گئے ایک عشائیہ میں ، پدم ایوارڈس سے سرفراز افراد کے ساتھ بات چیت کی ۔
پدم ایوارڈ سے سرفرازافراد ، کل صبح نیشنل وارمیمورئیل کے مقام پرخراج عقیدت پیش کریں گے ۔ وہ امرت ادیان اورراشٹرپتی بھون کے ساتھ ساتھ پردھان منتری سنگراہالیہ کابھی دورہ کریں گے ۔
ماحولیات، جنگلات اور موسمیاتی تبدیلی کی وزارت
فصلوں کی باقیات کے بندوبست کی مشینری کی خریداری کے لیے کسانوں کو مالی امداد فراہم کی گئی
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے راجیہ سبھا میں ایک سوال کے تحریری جواب میں بتایا کہ انڈین ایگریکلچرل ریسرچ انسٹی ٹیوٹ  نےایک پوسا ڈیکمپوزر تیار کیا ہے، جو کہ دھان کے بھوسے کو تیزی سے ضائع کرنے کےلئے پھپھوندی کے کیڑوں کا ایک مائکروبیل کنسورشیم ہے۔اس کنسورشیم کا استعمال کھیت میں ہی دھان کے بھوسے کے گلنے کے عمل کو تیز کرتا ہے اور چھڑکاؤ کے 20-25 دنوں میں دھان کا بھوسا گل جاتا ہے۔ بایو ڈیکمپوزر کا استعمال زراعت والے کھیتوں میں کیا گیا ہے جہاں پرالی یا دھان کا بھوسا زیادہ جلائے جانے کا خطرہ ہے اور ریاست کے لحاظ سے علاقے کو ضمیمہ-I کے طور پر دیا گیا ہے۔
بائیو ڈیکمپوزر کے وسیع پیمانے پر استعمال کا مقصد ، کسانوں کو ان کے کھیتوں میں دھان کے بھوسے کے بندوبست کرنے کے لیےبیدار کرنا ہے اور اس مقصد کے حصول کے لئے بڑے پیمانے پر ڈیمونسٹریشنز کا انتظام کیا گیا ہے ،ان ڈیمونسٹریشنز کے لیے پیش آنے والی مالی ضروریات کو اسکیم کے تحت فراہم کیے جانے والے فلیکسی فنڈز سے پورا کیا جا سکتا ہے۔ چونکہ کھیتوں میں ڈیکمپوزر کے استعمال میں فارمولیشن کو بڑی مقدار میں پانی میں گھولنے والے ا سپرے کی شکل میں تیار کرنا اور اس کو عمل میں لانا شامل ہے اور پھر مناسب اسپرے کے ذریعے کٹائی والے کھیتوں میں اس کا اطلاق کرنا ہے، اس لیے عمل آوری کرنے والی ایجنسیوں  کو مشورہ دیا گیا ہے کہ وہ مندرجہ ذیل وسیع تر کاموں کو انجام دینے کے لیے ایسے سروس فراہم کنندگان کی شمولیت کے لیے مناسب طریقہ کار پر عمل کریں اور بعد مناسب وسائل رکھنے والے خدمت فراہم کنندگان/ کسٹم ہائرنگ سینٹرز کوبھی شامل کریں:
- بائیو ڈیکمپوزر ٹیکنالوجی کے بڑے پیمانے پر استعمال کے لیے کسانوں اور علاقے کی شناخت کریں۔
- شناخت شدہ علاقے کی جیو ریفرنسنگ
- III. بائیو ڈیکمپوزر کو مطلوبہ مقدار میں خریدنا اور دستیاب کرانا
- مناسب اسپرے کے ذریعے ڈیکمپوزر کے اسپرے کی خدمات پیمانے پر فراہم کریں۔
- کاشتکاروں کودھان کے بھوسے کو ضائع کرنے کےلئے عمل کو مکمل کرنے کےلئے آبپاشی اور کھیتی کی ابتدائی کارروائیوں پر عمل کرنے کا مشورہ دیں۔
- آگاہی پیدا کریں اور اسپرے سے پہلے اور بعد کے آپریشن کے لیے پروٹوکول پر عمل کو یقینی بنائیں
- سیٹلائٹ اور زمینی مشاہدات کے ذریعے کھیتوں کی نگرانی کریں تاکہ فصلوں کی باقیات کو گلنے سے روکا جا سکے اور یہ کہ کسانوں کے ذریعہ کھیتوں میں فصلوں کے باقیات کو جلایا نہ جائے۔
- ڈیمونسٹریشن کے مکمل پروگرام اور اس کے نتائج کی رپورٹنگ کریں اوراسے دستاویزی شکل دیں۔
تحریری جواب میں کہا گیا ہے کہ فصلوں کے باقیات جلانے کی وجہ سے پیدا ہونے والی فضائی آلودگی سے نمٹنے کے لیے پنجاب، ہریانہ، اتر پردیش اور این سی ٹی دہلی کی حکومتوں کی کوششوں کی حمایت کرنے اور فصلوں کی باقیات کے بندوبست کے لیے درکار مشینری کو سبسڈی دینے کے لیے،فصلوں کے باقیات کے بندوبست کے لئے ایک مرکزی سیکٹر اسکیم پر 2018-19سےعمل درآمد کیا جارہا ہے۔ اس اسکیم کے تحت کسانوں کو فصل لئ باقیات کے انتظام کی مشینری کی خریداری کے لیے 50% کی مالی امداد فراہم کی جاتی ہے اور کوآپریٹو سوسائٹیوں، ایف پی اوز اور پنچایتوں کو کسٹم ہائرنگ سینٹرز کے قیام کے لیے @80% امداد فراہم کی جاتی ہے۔
جدول ایک
ریاست کے لحاظ سےاس رقبہ کی تفصیل جس پر بائیو ڈیکمپوزر کا استعمال ہوا ہے
|
|
نمبر شمار
|
|
ریاست
|
|
رقبہ 
|
|
1.
|
|
پنجاب
|
|
1870
|
|
2.
|
|
ہریانہ
|
|
137600
|
|
3.
|
|
اترپردیش
|
|
603400
|
|
4.
|
|
آئی سی اے آر
|
|
2190.30
|
|
کُل
|
|
745060.30
سماجی انصاف اور تفویض اختیارات کی وزارت
مدھیہ پردیش کے داتیا میں اے ڈی آئی پی اسکیم کے تحت دیویانگ جن کو امداد اور معاون آلات کی تقسیم کے لیے ملک بھر میں مختلف مقامات پر ‘سماجی ادھیکاریتا شیور’ کاانعقاد
حکومت ہند کی سماجی انصاف وتفویض اختیارات کی وزارت کی آئی ڈی آئی پی اسکیم کے تحت ‘دیویانگ جن ’میں امداد اورمعاون آلات کی تقسیم کے لئے ایک ‘سماجک ادھیکاریتاشیور’کاانعقاد مدھیہ پردیش کے ضلع داتیا کے اسٹیڈیم گراؤنڈمیں 25مارچ 2023کو صبح 10بجے اے ایل آئی ایم سی او اور ضلع انتظامیہ ، داتیا کی شراکت میں معذورافراد کے بااختیاربنانے کے محکمے  کے ذریعہ کیاجائے گا۔
حکومت ہند کے سماجی انصاف اورتفویض اختیارات کے وزیر ڈاکٹر وریندر کمار، سماجی انصاف اور بااختیار بنانے کے وزیر، ، تقریب کے مہمان خصوصی ہوں گے اور محترمہ سندھیا رے، بھنڈ اورجناب سریش دھاکڑ، وزیر  حکومت مدھیہ پردیش اور دیگر مقامی عوامی نمائندوں کی موجودگی میں تقسیم کرنے والے کیمپ کا افتتاح کریں گے۔
داتیامیں ہونے والے مرکزی پروگرام کو ملک بھر میں 17 مختلف مقامات کے ساتھ آن لائن منسلک کیا جائے گا، جس میں 13000 سے زیادہ پہلے سے شناخت شدہ دیویانگ جن استفادہ کنندگان کو حکومت ہنداوراے ایل آئی ایم سی او کے ذریعہ نافذکردہ ا سی ایس آراقدامات اسکیم کے تحت مختلف زمروں کی امداد اور معاون آلات مفت فراہم کیے جائیں گے۔
تقریب کے دوران ضلعی انتظامیہ، داتیا اور اے ایل آئی ایم سی او کے سینئر افسران بھی موجود رہیں گے۔
پروگرام کا ویب لنک:-
https://youtu.be/0P_FumFXu6I
وزارت دفاع
ملٹری نرسنگ سروس میں لیفٹیننٹ کے طور پر 29 نرسنگ کیڈٹس شامل ہوئے
نئی دہلی، 14 /اکتوبر 2021 ۔
اہم جھلکیاں:
- آرمی اسپتال  میں کالج آف نرسنگ کے بی ایس سی  نرسنگ کے چوتھے بیچ کی کمیشننگ یعنی شمولیتی تقریب منعقد
- آرمی اسپتال  کے کمانڈینٹ نے صف اوّل کے کووڈ-19 ورکروں کے رول کی ستائش کی
- نئے لیفٹیننٹ سے دوا اور نرسنگ کے شعبے میں جدید ترین ترقیات کے تئیں اپڈیٹ رہنے کی درخواست
کالج آف نرسنگ کے بی ایس سی  نرسنگ کے چوتھے بیچ کی کمیشننگ یعنی شمولیتی تقریب 14 اکتوبر 2021 کو آرمی ہاسپیٹل ، اے ایچ ، دہلی کینٹ میں منعقد کی گئی۔ اے ایچ  کے کمانڈینٹ لیفٹیننٹ جنرل جوائے چٹرجی مہمان خصوصی تھے۔ ملٹری نرسنگ سروس  کے ایڈیشنل ڈائریکٹر جنرل، میجر جنرل اسمیتا دیورانی نے نئی کمیشننگ حاصل کرنے والے نرسنگ افسروں کو حلف دلایا۔ تقریب کے دوران 29 نرسنگ کیڈٹوں کو ملٹری نرسنگ سروس  میں لیفٹیننٹ کے طور پر کمیشن دیا گیا اور انھیں متعدد آرمڈ فورسیز ہوسپیٹلس میں تعینات جائے گی۔
اپنی تقریر میں لیفٹیننٹ جنرل جوائے چٹرجی نے نئی تقرری پانے والے نرسنگ افسروں کو مبارک باد دی اور ان سے ملٹری نرسنگ سروس کی اخلاقیات کو پروان چڑھانے اور سروس کی روایات کو بلند سطح تک لے جانے کی درخواست کی۔ جنرل آفیسر نے ملک میں کووڈ کی وبا سے نمٹنے میں کووڈ-19 کے صف اوّل کے جانبازوں کے رول کی ستائش کی۔ انھوں نے نوجوان لیفٹیننٹ کو صلاح دی کہ وہ مریضوں کو رحم دلی اور تندہی کے ساتھ طبی نگہداشت خدمات دستیاب کرنے کے لئے میڈیکل اور نرسنگ کے شعبے میں جدید ترین ترقیات سے واقف رہیں۔
وزارتِ تعلیم
یوگا تعلیمی کورس کی ہمت افزائی کے لئے کئے گئے اقدامات
یونیورسٹی گرانٹس کمیشن  نے مطلع کیا ہے کہ یوگا تعلیم کے فروغ کے لئے 11 مرکزی یونیورسٹیوں یعنی ہیموتی نندن بہوگنا گڑھوال یونیورسٹی ، وشو بھارتی ، سینٹرل یونیورسٹی آف راجستھان ، سینٹرل یونیورسٹی آف کیرالہ ، اندرا گاندھی نیشنل ٹرائبل یونیورسٹی ، منی پور یونیورسٹی ، ڈاکٹر ہری سنگھ گوڑ وشو وِدیالیہ ، سینٹرل یونیورسٹی آف ہماچل پردیش ، سینٹرل یونیورسٹی آف ہریانہ ، شری لال بہادر شاستری نیشنل سنسکرت یونیورسٹی اور نیشنل سنسکرت یونیورسٹی میں یوگا کے شعبے قائم کئے گئے ہیں ۔ یو جی سی نے جنوری ، 2017 ء کے بعد سے نیشنل ایلی جیبلٹی ٹسٹ  میں یوگا کو ایک نئے مضمون کے طور پر متعارف کرایا ہے ۔ اس کے علاوہ ، اعلیٰ تعلیم سے متعلق کل ہند سروے  کے پورٹل پر دستیاب معلومات کے مطابق 20-2019 ء میں 306 یونیورسٹیاں اور 182 کالج یوگا کے مضمون میں مختلف کورس فراہم کر رہے ہیں ۔
یو جی سی نے بتایا ہے کہ اُس نے یوگا کورس شروع کرنے کے لئے شمال مشرقی خطے کی یونیورسٹیوں کو کوئی مخصوص فنڈ جاری نہیں کیا ہے۔
یو جی سی نے مطلع کیا ہے کہ یوگا کے نئے شعبے کھولنے کی تجویز فروری ، 2019 ء میں تری پورہ یونیورسٹی سے موصول ہوئی تھی ۔ تری پورہ یونیورسٹی کی تجویز پر غور کرتے ہوئے ، اِس مقصد کے لئے یو جی سی کے ذریعے قائم کردہ ماہرین کی کمیٹی نے نظر ثانی شدہ تجویز داخل کرنے کی سفارش کی تھی اور یونیورسٹی نے کوئی نظر ثانی شدہ تجویز نہیں بھیجی ہے ۔ اس کے علاوہ ، یو جی سی نے منی پور یونیورسٹی میں چار تدریسی پوزیشنوں اور پانچ تربیتی فیکلٹی کے لئے یوگا کے شعبے کو منظوری دی ہے ۔
یہ معلومات آج تعلیم کے وزیر مملکت ڈاکٹر سبھاش سرکار نے راجیہ سبھا میں ایک تحریری جواب میں فراہم کی ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3508
(Visitor Counter : 68
اسٹیل کی وزارت
اسٹیل کے وزیر جناب دھرمیندر پر دھان نے کیندر پاڑا میں ایک بڑا اسٹیل پلانٹ قائم کرنے کے بارے میں ایک مفاہمت نامے پر دستخط کرنے پر آرسیلور متل نیپون اسٹیل اور اڈیشہ سرکار کو مبارکباد دی ہے
نئی دہلی،05 مارچ، 2021 / اسٹیل اور پی این جی کے وزیر جناب دھرمیندر پردھان نے اسٹیل کی ایک بڑی کمپنی آرسی لور متل نیپون اسٹیل انڈیا اور اڈیشہ سرکار کو اڈیشہ کے کیندرپاڑا میں 12 ایم ٹی کا ایک مربوط اسٹیل پلانٹ قائم کرنے پر 4 مارچ 2021 کو ایک مفاہمت نامے پر دستخط کرنے پر مبارکباد دی ہے۔ اس پلانٹ پر 50000 کروڑ روپے کی سرمایہ کاری کی گئی ہے۔ جناب پردھان نے ایک بیان میں کہا کہ کیندر پاڑا میں اس بڑے اسٹیل پلانٹ سے اڈیشہ میں اقتصادی ترقی اور روزگار کے موقعے پیدا کرنے کی ایک نئی لہر شروع ہوگی اور اس سے پُروادئے اور آتم نربھر بھارت کے وزیراعظم جناب نریندر مودی کے ویژن کو فروغ حاصل ہوگا۔
جناب ایل این متل نے جناب دھرمیندر پردھان سے 2 مارچ 2021 کو ملاقات کی۔ جس کے دوران بھارت نے خاص طور پر مشرقی بھارت میں اسٹیل صنعت کی ترقی کے بارے میں بات کی گئی تھی۔ جناب پردھان نے اس سے پہلے اسٹیل کے شعبے میں مشن پُرو ادئے کا آغاز کیا تھا تاکہ مشرقی بھارت کی ترقی کو اور آگے بڑھایا جا سکے اور مشرقی بھارت کو ایک اسٹیل کلسٹر قائم کر کے ایک مربوط اسٹیل مرکز بنایا جا سکے۔ یہ مشن مشرقی بھارت کی ترقی کو آگے لے جانے کے لیے وزیراعظم کے پورو ادئے ویژن کے مطابق ہے اور اس سے اسٹیل سے متعلق قومی پالیسی کی 2030 تک 300 ایم ٹی پی اے کی گنجائش میں تعاون ملے گا۔
بھارت سرکار بڑے اسٹیل پلانٹ کو قائم کرنے کے لیے سبھی طرح کی سہولیات فراہم کرنے کی پابند ہے۔ 12 ایم ٹی والا یہ اسٹیل پلانٹ سرمایہ کاروں کو راغب کرنے کی سمت بھارتی سرکار کی کوششوں کا نتیجہ ہے۔ جناب دھرمیندر پردھان نے اڈیشہ میں مجموعی اور تجارت کے لیے سازگار ترقیاتی اقدامات کو انتہائی ترجیح دینے پر وزیراعظم نریندر مودی کا شکریہ ادا کیا۔
۔۔۔
م ن ۔ اس۔ ت ح ۔
05.03.2021
U –2193
(Visitor Counter : 117
محنت اور روزگار کی وزارت
بے روزگاری کی شرح پر قابو پانے سے متعلق پیکج
نئی دہلی، 14 ستمبر 2020: وزیر مملکت  برائے محنت و روزگار نے کہا ہے کہ عالمی پیمانے پر کورونا وائرس  کے پھیلاؤ کے نتیجے میں نافذ ہوئے لاک ڈاؤں نے بھارت سمیت عالمی معشتوں کو متاثر کیا ہے۔ کووِڈ۔19 کے نتیجے میں مہاجر مزدوروں کی ایک بڑی تعداد اپنے آبائی وطن لوٹ گئی اور اس مدت کے دوران بھارت میں بہت سی نوکریاں بھی چلی گئیں۔ لوک سبھا میں آج ایک سوال کا تحریری طور پر جواب دیتے ہوئے انہوں نے کہا کہ حکومت نے مقامی سطح پر روزگار کے مواقع پیدا کرنے کے لئے اقدامات کیے ہیں اور حکومت پردھان منتری غریب کلیان یوجنا ، آتم نربھر بھارت اور پردھان منتری غریب کلیان روزگار ابھیان  کے توسط سے مہاجر مزدوروں کی حمایت کر رہی ہے۔ معیشت، بنیادی ڈھانچہ، نظام، متحرک آبادی اور مطالبہ پر مبنی آتم نربھر بھارت کا مقصد نوجوانوں کے لئے روزگار کے مواقع پیدا کرنا ہے۔
انہوں نے مزید کہا کہ یہ ابھیان 20 لاکھ کروڑ روپئے کے بقدر کے پیکج کا حامل ہے اور اس کا مقصد ملک میں روزگار کے مواقع پیدا کرنا ہے۔
وزیر موصوف نے بتایا کہ پی ایم جی کے وائی کے تحت، اناج فراہم کرانے کے علاوہ مستفیدین کے کھاتوں میں راست طور پر پیسہ بھیجنے، صنعت خصوصاً ایم ایس ایم ای شعبے کی مدد کے لئے حکومت کے ذریعہ مختلف اداروں میں کام کرنے والے ملازمین کے لئے ای پی ایف تعاون کی فراہمی کو بھی یقینی بنایا گیا۔ اس کے علاوہ ایم جی این آر ای جی اے کے تحت اجرت یومیہ 182 روپئے سے بڑھا کر یومیہ 2020 روپئے کر دی گئی۔
انہوں نے یہ بھی بتایا کہ حکومت ہند نے پردھان منتری غریب کلیان روزگار ابھیان  کے تحت دیہی بنیادی ڈھانچے کو تقویت پہنچانے اور مقامی سطح پر روزگار کے مواقع خصوصاً وطن واپس لوٹنے والے مہاجر مزدوروں کے لئے روزگار کے مواقع پیدا کرنے کے لئے متعدد اقدامات کیے ہیں۔ یہ اسکیم 50000 کروڑ روپئے کے بقدر کے سرمایے کے ساتھ 6 ریاستوں کے 116 اضلاع کا احاطہ کرتی ہے۔ یہ اسکیم دیہی ترقیات کی وزارت کے توسط سے 125 پر مشتمل مشن کے انداز میں نافذ کی جا رہی ہے۔
حکومت نے بنیادی ڈھانچہ لاجسٹکس، صلاحیت سازی، زراعت کے لئے حکمرانی اور انتظامی اصلاحات، ماہی گیری اور خوراک ڈبہ بندی شعبے کو مضبوط بنانے کے لئے اقدامات کا اعلان بھی کیا۔
جناب گنگوار نے مزید کہا کہ حکومت ہند نے تقریباً 50 لاکھ خوانچہ فروشوں کو، اپنے کاروبار دوبارہ شروع کرنے کے لئے ایک سال کی مدت کے لئے 10000 روپئے تک بلا شرط کام کاج سے متعلق سرمایہ قرض فراہم کرانے کی غرض سے، پی ایم سواندھی اسکیم کا بھی آغاز کیاہے۔